Agaasimaha guud ee Wasaaradda Caafimaadka Saleebaan Jaamac Diiriye, oo Wargeyska Geeska Afrika u waramay ayaa sidoo kale guud ahaan Bulshada ugu baaqay inay ka feejignadaan cudurkan shuban biyoodka, oo ay iska ilaaliyaan xaalad walba oo uu ku fidi karo, waxaanu yidhi “Shuban Biyoodku wuxuu ka dilaacay deegaano ka tirsan dalka, sida deegaano ka mid ah Gobolka Sool, Taleex, Bali-dhiig, Buuhoodle, Widh-widh, warbixinta ugu dambaysa ee aanu hayno waa inuu boqol qof soo riday, dhawr qofna ay u dhinteen, Wasaaraddanu si fiican bay uga hawl gashay, oo waxaanu u dirnay deegaanada uu ka dilaacay tiimam ka hawl gala, ilaa haddana wey ku hawlan nahay sidii aanu wax uga qaban lahayn, si aanu u sii fidin, ILLAAHAYNA waxaan ka baryayaa inuu u naxariisto dadkii dhintay”.
